{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":4,"n_cols":6,"rows_kept":4,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Nacrtu prijedloga Zakona o izmjenama i dopunama Zakona o državnoj izmjeri i katastru nekretnina"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Tihomir Paškov","ZAKONA O DRŽAVNOJ IZMJERI I KATASTRU NEKRETNINA,\nČlanak 38.","Potrebna je promjena stavaka 3. (novi stavak4.) da bi se omogućilo efikasno postupanje po Zakonu o cestama i Zakonu o komunalnom gospodarstvu.\nProvedbom geodetskih elaborata (ne odnosi se na geodetske elaborate izvedenih stanja i geodetske elaborate bez terenskih mjerenja) izdaje se upravno rješenje koje sadrži popis međnih točaka koje postaju dio službene evidencije (SE). \nS pravne strane, promjena SE točaka takvih katastarskih čestica zahtijeva izdavanje novog upravnog rješenja. Budući da se geodetski elaborati izvednog stanja provode u neupravnom postupku, SE točke se ne mogu mijenjati takvim elaboratima i to predstavlja problem kada se utvrdi da su SE točke pogrešno određene. U takvim slučajevima geodetski izvoditelji moraju preuzeti pogrešno određene SE točke i izvedeno stanje evidentirati u skladu s tim podacima. Predloženom izmjenom čl. 64. st. 3. bi se omogućilo da se i geodetskim elaboratima izvedenog stanja mogu mijenjati SE točke, odnosno ispraviti pogrešno određene SE točke i utvrditi nove koordinate lomnih točaka međa i drugih granica. Napominjemo kako je navedena problematika prepoznata prije određenog vremena te da je bilo riječi da će se ići sa zakonskim izmjenama i nadogradnjama SDGE sustava kojima bi se navedeno omogućilo, ali do sada nisu urađeni postupci koji bi to omogućili.\n\nNovi tekst bi glasio:\nKoordinate lomnih točaka međa i drugih granica iskazanih u katastarskom operatu katastra nekretnina ne mogu se mijenjati, osim kada se pravomoćnim rješenjem donesenim u upravnom postupku osniva nova katastarska čestica i kada se nova katastarska čestica osniva u postupcima evidentiranja katastarskih čestica određenih propisima kojima se uređuju javne i nerazvrstane ceste, komunalno gospodarstvo, vodne građevine i korita prirodnih površinskih voda te željeznička infrastruktura.","Prihvaćen","Na način da je izmijenjen cijeli članak 64. i glasi:\n\n(1) U postupku održavanja katastarskog operata katastra nekretnina osnivanje novih katastarskih čestica provodi se u katastarskom operatu na temelju potvrđenog geodetskog elaborata u kojem su iskazane koordinate lomnih točaka međa i drugih granica katastarskih čestica koje se mogu jednoznačno obnoviti na terenu i pravomoćnog rješenja donesenog u upravnom postupku koje sadrži izvod iz katastarskog plana s popisom koordinata osnovanih katastarskih čestica.\n(2) U postupku održavanja katastarskog operata katastra nekretnina, kada su postupci evidentiranja katastarskih čestica određeni propisima kojima se uređuju javne i nerazvrstane ceste, komunalno gospodarstvo, vodne građevine i korita prirodnih površinskih voda te željeznička infrastruktura, osnivanje novih katastarskih čestica provodi se u katastarskom operatu, na temelju iskaza promjena iz potvrđenog geodetskog elaborata, nakon što područni ured za katastar odnosno ured Grada Zagreba zaprimi rješenje o upisu u zemljišnu knjigu.\n(3) Za izradbu geodetskih elaborata kojima se osnivaju nove katastarske čestice u katastru nekretnina mjerodavni su podaci sadržani u katastarskom operatu, a tko tvrdi da oni nisu točni, treba to dokazati.\n(4) Koordinate lomnih točaka međa i drugih granica iskazanih u katastarskom operatu katastra nekretnina ne mogu se mijenjati, osim kada se pravomoćnim rješenjem donesenim u upravnom postupku osniva nova katastarska čestica i kada se nova katastarska čestica osniva u postupcima evidentiranja katastarskih čestica određenih propisima kojima se uređuju javne i nerazvrstane ceste, komunalno gospodarstvo, vodne građevine i korita prirodnih površinskih voda te željeznička infrastruktura na temelju iskaza promjena iz potvrđenog geodetskog elaborata.\n(5) Kada se u postupku održavanja katastarskog operata katastra nekretnina utvrdi da položaj lomne točke međa i drugih granica katastarskih čestica odstupaju u odnosu na one evidentirane u katastarskom operatu više od standarda položajne točnosti propisane člankom 26. stavkom 2. ovoga Zakona, utvrđuju se nove koordinate lomnih točaka međa i drugih granica u postupku za osnivanje nove katastarske čestice, o čemu se donosi rješenje sukladno ovome Zakonu."]